Fergetragedien: Tre arrestert for å ødelegge bevis
Arrestasjonene er de siste i en flom av arrestasjoner etter fergekatastrofen 16. april. - Tre medlemmer fra Korea Shipping Associations kontor i Incheon har blitt arrestert, mistenkt for å ødelegge bevis knyttet til den sunkne ferje-etterforskningen, sier en representant fra påtalemyndigheten til BBC. Korea Shipping Association er en handelsgruppe som fremmer interessene til landets skipsfart. Blant de arresterte var kontorets direktør, anklaget for å ødelegge bevis knyttet til etterforskningen av Chonghaejin, sa aktor Song In-taek. Minst 188 lik har blitt funnet, og ytterligere 114 mennesker er fortsatt savnet fra det synkende utenfor sørvestkysten av Sør- Korea, ifølge BBC. Ba om unnskyldning Tidligere er 15 personer arrestert. Blant dem er fergens kaptein, som er siktet for fem forhold, deriblant uaktsomhet og brudd på maritim lov. I forrige uke ba han ofrenes familier om unnskyldning. - Jeg beklager til det sør-koreanske folk for å ha forårsaket en slik uro, og jeg bøyer hodet i unnskyldning til ofrenes familie, sa Lee Joon-Seok, ifølge SkyNews. Sør-koreanske myndigheter har fått kraftig kritikk for hvordan de har håndtert den nasjonale tragedien. De har også innrømmet at det er gjort feil i forbindelse med hjemsendelsen av døde kropper. Trakk seg Søndag kunngjorde Sør-Koreas statsminister Chung Hong-won at han går av som følge av fergeulykken. - Å bli i jobben var en for stor byrde for regjeringen, sa Chung ifølge nyhetsbyrået Reuters. Etter ulykken ble det kjent at passasjerene om bord, de fleste av dem elever og lærere fra en videregående skole i byen Ansan, ble bedt om å holde seg inne på lugarene sine, selv da båten var i ferd med å tippe over. Samtidig har et besetningsmedlem innrømmet at mannskapet om bord fikk beskjed om å forlate den synkende fergen. - På vegne av regjeringen ønsker å jeg å beklage for alle problemer som har oppstått i forbindelse med hvordan ulykken kunne ha blitt forhindret og selve håndteringen av katastrofen, sier Chung.
Tre personer er arrestert, mistenkt for å ha ødelagt bevis knyttet til etterforskningen av fergeforliset i Sør-Korea.